Sumir telja neyslu fylgjunnar leiða af sér heilsufarslegan ávinning.vísir / pjetur / Jeremy Kemp Mörg dæmi eru um að ljósmæður hafi orðið við beiðni nýbakaðra mæðra sem hafa viljað taka fylgjuna með sér heim af fæðingardeildinni . Þetta tíðkast þó að óheimilt sé samkvæmt reglugerð að fjarlægja líkamshluta eða vefi af spítalanum . „ Frá mínum bæjardyrum séð þá er ekki eðlilegt að afhenda líffæri og meðhöndla utan stofnunarinnar , “ segir Hildur Harðardóttir , yfirlæknir á kvennadeild Landspítalans . Hildur segir að sóttvarnasjónarmið vegi þar þyngst . „ Það kemur til greina að setja þetta í sérstaka verklagsreglu , um hvernig fylgjan er meðhöndluð , “ segir Hildur . Undir þessi sjónarmið tekur Haraldur Briem sóttvarnalæknir . „ Þetta hljómar ekki vel og er eitthvað sem þarf að skoða nánar , “ segir Haraldur . Hildur Harðardóttir Samkvæmt verklagsreglum Landspítalans og reglugerð um meðhöndlun úrgangs eru fylgjan og aðrir líkamshlutar sem falla til jafnan brenndir . Kona , sem starfar sem dúla og vildi ekki láta nafns síns getið , segir afar sjaldgæft að mæður vilji taka fylgjuna heim af fæðingardeildinni . „ Það er alltaf gert í samráði við starfsfólk spítalans , “ segir konan . Hún segir ólíkar ástæður geta verið fyrir því en sumar mæður vilji borða fylgjuna . „ Ég hef aðstoðað þær með að útbúa hylki með þurrkaðri fylgju , “ segir konan . Í þeim tilfellum er fylgjan þurrkuð og mulin og sett í hylki , sem móðirin tekur síðan inn . Hún segir það gert fyrir þær mæður sem hugnist ekki að borða fylgjuna en vilji samt neyta hennar . Sumar borði hana þó án þurrkunar að sögn konunnar . Á netinu og í bókum má finna fjölda uppskrifta þar sem fylgjan er hluti af matreiðslunni . Konan segist ekki þiggja greiðslu fyrir þessa þjónustu . „ Þetta er ekki hefðbundin dúluþjónusta . “ Hún neitar því að mæðurnar óski eftir þjónustunni vegna ráðlegginga hennar . „ Það eru til rannsóknir sem að hafa sýnt fram á ávinning af þessu , “ segir konan . Hvað er dúla ? „ Dúlur eru konur sem aðstoða barnshafandi konur og fjölskyldur þeirra í , fyrir og eftir fæðingu og veita samfellda þjónustu og eru stuðningsaðilar , “ segir Soffía Bæringsdóttir dúla . „ Hlutverk þeirra er ekki klínískt og við vinnum fyrir fjölskyldurnar á þeirra forsendum , “ bætir hún við . Soffía segir að dúlur geti meðal annars hjálpað til við að veita jákvæðari upplifun af fæðingum . Soffía segir það af og frá að matreiðsla fylgju sé hefðbundin þjónusta dúlu .